b'\n_START_ARTICLE_\nArchLinux\n_START_SECTION_\nFilosofija\n_START_PARAGRAPH_\nArchLinux distribucija laikosi KISS arba keep it simple, stupid (apytikslis vertimas: laikyk paprastai) filosofijos. Tai rei\xc5\xa1kia: joki\xc5\xb3 puo\xc5\xa1men\xc5\xb3, pried\xc5\xb3, joki\xc5\xb3 konfig\xc5\xabracijos \xc4\xafranki\xc5\xb3 \xe2\x80\x93 i\xc5\xa1vis joki\xc5\xb3 dali\xc5\xb3, apsunkinim\xc5\xb3 sistemoje, kurios n\xc4\x97ra b\xc5\xabtinos veikimui. Ypa\xc4\x8d atsisakoma to, kas apsunkint\xc5\xb3 sistem\xc4\x85 modifikuoti pagal poreikius. Taigi net grafin\xc4\x97s konfig\xc5\xabracijos langai atmetami kaip nereikalingas apsunkinimas. Pagal ArchLinux filosofij\xc4\x85 paprasta nerei\xc5\xa1kia kuo pana\xc5\xa1iau \xc4\xaf Windows ar kad CLI (komandin\xc4\x97 eilut\xc4\x97) yra naudotojo prie\xc5\xa1as.\n_START_SECTION_\nLeidimai\n_START_PARAGRAPH_\nArchLinux naudoja \xe2\x80\x9eriedan\xc4\x8dio leidimo\xe2\x80\x9c (\xe2\x80\x9erolling stone\xe2\x80\x9c) sistem\xc4\x85, tai rei\xc5\xa1kia, kad yra dvi pagrindin\xc4\x97s paket\xc5\xb3 versijos Current ir Release. Current paket\xc5\xb3 saugykloje visada saugomi patys naujausi paketai. Jei yra i\xc5\xa1leid\xc5\xbeiama naujausia programos versija, ji i\xc5\xa1 karto papuola \xc4\xaf Current paket\xc5\xb3 saugykl\xc4\x85. Release paket\xc5\xb3 saugykloje yra tie paketai, kurie buvo i\xc5\xa1leidus nauj\xc4\x85 ArchLinux ISO versij\xc4\x85. T. y. Release paket\xc5\xb3 saugykloje visada bus \xc4\xaf 0.5 versij\xc4\x85 \xc4\xaftraukti paketai, kol nebus i\xc5\xa1leista 0.6 versija. Kai bus i\xc5\xa1leista 0.7 versija, Release paket\xc5\xb3 saugykloje bus paketai, kurie buvo 0.7 versijoje._NEWLINE_\xc5\xbdemiau pateiktas leidim\xc5\xb3 s\xc4\x85ra\xc5\xa1as su kodiniais pavadinimais ir datomis.'